প্রধান মন্ত্রীনা ৭২ শুবা নীংখা তম্বা নুমিৎতা লাল কিলাগী ফম্বাক্তগী লৈবাক মীয়ামদা ৱা ঙাংখ্রে

প্রধান মন্ত্রী নরেন্দ্র মোদীনা ঙসি ৭২ শুবা নীং তম্বা নুমিৎতা লাল কিলাগী ফম্বাক্তগী লৈবাক মীয়ামদা ৱা ঙাংখ্রে। ঙসি ভারতকী মশানা মশাবু থাজবা হেনগৎলক্লিবা অসিগী মতাংদা পল্লদুনা প্রধান মন্ত্রীনা তোঙান তোঙানবা মরুওইবা থৌরমশিং খুদম ওইনা নহা ওইরিবী ঈশিং লান্মীগী ওফিসর তরুক্না নাভিকা সাগর পরিক্রমাদা চাউনা মাই পাকপা ফংলকপা অমসুং অশোনবা/মতিক চাদবা শান্নবুংদগী থোরকপা ভারতকী শান্নরোইশিংগী মাই পাকপশিংগী মতাংদা পনখি। মহাক্না নীলগিরী চিংশাংদা নীলকুরিঞ্জী লৈনা শাৎপগী মতাংদসু পনখি। মদু চহি ১২গী মনুংদা অমুক খক শাৎলি। মহাক্না হায়খি মদুদি হন্দক্তা লোইশিনখিবা সংসদকী মীফম অদু অমরোমদা খুন্নাইগী অচুম্বা ৱায়েলদা কৎথোক্লবনি। মহাক্না মসিসু পনখি মদুদি ভারত অসি হৌজিক মালেমগী খ্বাইদগী চাউবা শেনমিৎলোনগী মনুংদা তরুক শুবা মফম কল্লে। প্রধান মন্ত্রীনা নীংতম লান্মীশিং অমসুং অথৌবশিংগী মফমদা শ্রদ্ধাঞ্জলি কৎখি। মহাক্না ঙাক-শেল লান্মীশিং অমসুং পুলিস ফোর্সকী জৱানশিংদা কোক নোনখি। মহাক্না মরু ওইনা জলিয়াংৱালা বাগকী মীহাৎতা লৈখিদ্রবা অথৌবশিংবু নীংশিংখি মদু ১৯১৯গী বৈশাখী নুমিত্তা য়াম্না মীনুংশি লৈতনা পাংথোকখিবনি। মহাক্না লৈবাক অসিগী মফম খরদা ওইখিবা ইচাউনা শোকহল্লবা মীয়ামগী মফমদা অৱাবা ফোংদোকখি। মহাক্না অফাওবা কবি সুব্রমনিয়ম ভারতীগী ৱাফমশিং পল্লদুনা হায়খি মদুদি ভারতনা মালেম্বু মখল খুদিংমক্কী কিশিদগী নান্থোকচনবা লম্বী তাক্কনি। মহাক্না হায়খি মদুদি অসিগুম্বা মখলগী মংলানশিং অসি মশিং থিঙমদ্রবা নীং খা তম্বগী লান্মীশিংনা মংবীরম্মি অমসুং অসিগুম্বা লৈবাক অসিগী মংলান মংফাওহন্নবগীদমক বাবা সাহেব অম্বেদকরনা অপুনবা সংবিধান অমা শেমখি মদুদা লাইরবশিংদা অচুম্বা ৱায়েল ফংহনবা অমসুং মাংদা চখৎনবা পুম্নমক্তা মান্নবা খুদোংচাবা পীরি। মহাক্না হায়খি মদুদি ভারত মচাশিংনা হৌজিক লৈবাক অসি শেমগৎনবা অমত্তা ওইনা পুনশিল্লরি। মহাক্না অমাংশঙ শাবা, খুঙ্গংদা মৈ য়ৌহনবা, এল.পি.জি. গ্যাস কনেক্সন পীবা অমসুং য়ুম শাগৎপগী লমদা খোংজেল য়াংশিনবগী খুদম কয়া পীখি। মহাক্না হায়খি মদুদি কেন্দ্র সরকারনা লৌমীশিংগীদমক্তা অৱাংবা এম.এস.পি. জি.এস.তি. অমসুং রেঙ্ক অমা পেন্সন অমা য়াওনা অসিগুম্বা মতম কুইনা পন্দুনা লৈরুরবা ৱারেপশিং লৌরে। মহাক্না হায়খি মদুদি মসি কেন্দ্র সরকারনা লৈবাক অসিগী কান্নবদা থোইদোক্না খনবনা মরম ওইদুনা পাংথোকপা ঙম্লিবনি। প্রধান মন্ত্রীনা ২০১৩গা য়েংনরুবদা হৌজিক মালেমগী ওইবা লুপশিং অমসুং এজেন্সীশিংনা ভারত্তা য়েংলিবা মিৎয়েং অসি করম্না হোংলক্লিবগে হায়বগী মতাংদসু পনখি। মহাক্না হায়খি মদুদি ‘পোলিসী পেরলাইসিস’কী মচৎ অদুদগী থোরক্তুনা হৌজিক ভারত অসি ‘রিফোর্ম, পর্ফোর্ম, ত্রান্সফোর্ম’গী মাইকৈদা চংশিল্লি। মহাক্না হায়খি মদুদি ভারত অসি হৌজিক মরু ওইবা মল্তিলেতরেল ওর্গনাইজেসনশিংগী মীহুৎ অমা ওইরে অমসুং মসিগা লোইননা ভারতনা মালেমগী সোলর এলাইন্সকী লুচীংবসু ওইরি। প্রধান মন্ত্রীনা হায়খি মদুদি অৱাং নোংপোক লমদম অসি হৌজিক শান্ন-খোৎনবদা মাই পাকপা কয়া পুরকপা, মৈ ফংলমদবা ইকোন কোনবা খুঙ্গংদা মৈ ফংহনবা অমসুং ওর্গানিক ওইবা লৌউ-শিংউবগী মতাংদা পাউ চেশিংগী মকোক্তা য়াওরক্লে। প্রধান মন্ত্রীনা মসিসু পনখি মদুদি ‘মুদ্রা’ য়োজনাগী মখাদা লোন ক্রোর ১৩ য়েন্থোকপগী থবক চৎথরি অমসুং মসিগী মনমুংদা লোন ক্রোর ৪দি অহানবা ওইনা কান্নবা ফংলবশিংদা পীরি। প্রধান মন্ত্রীনা হায়খি মদুদি ভারতনা মখোয়গী সাইন্তিস্তশিংগীদমক্তা চাউথোকচরি। মহাক্না ভারতনা মশাগী মপাঙ্গল শিজিন্নদুনা ২০২২ ফাওবদা মী য়াওবা স্পেস মিশন ‘গগন য়ান’ হৌদোক্নবা লাওথোকখি। মহাক্না হায়খি মদুদি ভারতনা অসিগুম্বা মখলগী মাই পাকপশিং অসিগা লোইননা মালেমগী মরিশুবা লৈবাক ওইরে। ২০২২ ফাওবগী মনুংদা লৌমীশিংগী চাগা শরুক অনি ওইহন্নবগী মিৎয়েং অদুবু অমুক হন্না পল্লদুনা প্রধান মন্ত্রীনা হায়খি মদুদি অসিগুম্বা য়াম্না লুবা থবক কয়া মাই পাক্না পাংথোক্নবা পান্দম থম্লি। মহাক্না হায়খি মদুদি উজ্জ্বালা য়োজনা অমসুং সৌভাগ্য য়োজনাগুম্বা খোংথাংনা মীয়ামদা ইকাই খুম্নবা ফংহল্লি। মহাক্না হায়খি মদুদি দবল্যু.ঐচ.ও.গুম্বা লুপশিংনা স্বচ্ছ ভারত মিশনগী মাইকৈদা ওইরক্লিবা চাউখৎপা অসিগীদমক থাগৎপা ফোংদোক্লি। শ্রী নরেন্দ্র মোদীনা চহি অসিগী সেপ্তেম্বর ২৫দা পন্দিৎ দীনদয়াল উপধ্যায়গী মপোক কুমওনদা ‘প্রধান মন্ত্রী জন আরোগ্য অভিয়ান’ হৌদোক্নবা লাওথোকখি। মহাক্না কন্না শাফু পীখি মদুদি হৌজিক ভারতকী লাইরবশিংদা হেন্না ফবা অমসুং অহোংবা হকশেলগী থৌরাংশিং ফংহনবগী মতম অদু ওইরে। মহাক্না হায়খি মদুদি স্কিম অসিদগী মীওই ক্রোর ৫০দা কান্নবা ফংহল্লগনি। প্রধান মন্ত্রীনা শন্দোনা তাক্লদুনা, মতৌ করম্না চাউরাক্না শাশিন্নবা কান্নবা ফংলবা ক্রোর ৬ খন্দোক্তুনা সরকারগী কান্নবশিং অদু অশেংবা কান্নবা ফংলবশিংদা য়ৌহনবগী পান্দম ফংখিবগে হায়বদু পনখি। মহাক্না হায়খি মদুদি ভারতকী পুকচেল শেংলবা তেক্স থিবশিংনা লৈবাক অসিগী মফমদা শিংথানীংঙাই ওইরবা থৌদাং য়ারি। মহাক্না মসিসু হায়খি মদুদি তেক্স থিবশিংনা মরম ওইদুনা মীয়াম্বু পীজ-পীথকপা ঙম্লিবনি অমসুং লাইরবশিংগী পুন্সিদা অহোংবা পুরকপা ঙম্লিবনি প্রধান মন্ত্রীনা শাফু পীরদুনা হায়খি মদুদি শেঞ্জা-থুমজা তৌবশিংগা লোইননা অরোনবা লন-থুম থমজিনবশিং খক ঙাকপীরোই। মহাক্না হায়খি মদুদি দিল্লীগী লৈরক-কোন্সাং পুম্নমক হৌজিক লৈঙাক ললোনবশিংগী মখুৎতগী নান্থোক্লে অমসুং লাইরবশিংগী খোঞ্জেল তাবা হৌরে। প্রধান মন্ত্রীনা লাওথোকখি মদুদি ভারতকী লান্মীদা শোর্ত সর্বিস কমিশন্দা থবক তৌরিবী নুপীশিং হৌজিক নুং পান উনা খনবা (সেলেক্সন)গী থৌওং অমদা পর্মানেন্ত কমিশন ফংবা য়ারগনি। ‘তলাক অহুম’গী চৎনবীনা মরম ওইদুনা মুস্লিম নুপীশিংদা চুমদবা ৱায়েল চৎথবগী মতাংদা পল্লদুনা প্রধান মন্ত্রীনা মুস্লিম নুপীশিংদা থাজবা পীখি মদুদি মখোয়দা অচুম্বা ৱায়েল শোইদনা ফংহনগনি। প্রধান মন্ত্রীনা লৈবাক অসিদা লেফ ৱিং এক্সত্রিমিজম হন্থরকপগী ৱাফম ফোংদোকখি। মহাক্না জম্মু-কশ্মীরগীদমক্তা হান্নগী প্রধান মন্ত্রী অতল বিহারী ভাজপেয়ীগী ‘ইন্সানিয়ৎ, জম্হুরিয়ৎ, কশ্মীরিয়ৎ’কী মিৎয়েং অদু অমুক হন্না পনখি। মহাক্না পুক্নমক্কীদমক্তা য়ুম, পুম্নমক্কীদমক্তা মৈ, পুম্নমক্কীদমক্তা তরু তনানবা শিং (ফুয়েল), পুম্নমক্কীদমক্তা ঈশিং, পুম্নমক্কীদমক্তা লুবা নানবা, পুম্নমক্কীদমক্তা স্কিল, পুম্নমক্কীদমক্তা হকশেল, পুম্নমক্কীদমক্তা ইন্সুরেন্স অমসুং পুম্নমক্কীদমক্তা কনেক্তিবিতীগী মিৎয়েংদা অকনবা শাফু পীখি। প্রধান মন্ত্রীনা হায়খি মদুদি ভারত চাউখৎপা, মেলন্যুত্রিসন মুথৎপা অমসুং লৈবাক মচাশিংনা হেন্না ফবা পুন্সি মহিং ফংবা, পুম্নমক অসি য়েংননবগীদমক লাংতক্নরি, খোইরাংলি অমসুং ঙাইঙমদ্রি।